Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3845

4. KISMAGASSÁGÚ REPÜLÉSEK RÉSZÉRE KIADOTT KÖRZETI ELŐREJELZÉSEKRE VONATKOZÓ KRITÉRIUMOK 4.1 GAMET körzeti előrejelzések formátuma és tartalma Ha GAMET formátumban készülnek, a körzeti előrejelzéseknek két szakaszt kell tartalmazniuk: az I. Szakasz a kismagasságú repülésekre veszélyes útvonali időjárás jelenségekről szóló információkra vonatkozik, amelyek AIRMET információk kiadásának alátámasztására készülnek, és a II. Szakasz, amely a kismagasságú repülések által igényelt kiegészítő információkra vonatkozik. A GAMET területi előrelzés által tartalmazott elemeknek és sorrendjüknek, amikor készülnek, meg kell felelniük az A5-4 Táblázatban bemutatott mintának. A II. Szakasz által tartalmazott kiegészítő elemeknek a regionális léginavigációs egyezménnyel összhangban kell lenniük. Azokat az elemeket, amelyeket egy SIGMET előrejelzés már érintett, a GAMET körzeti előrejelzésekből ki kell hagyni. 4.2 GAMET körzeti előrejelzések módosításai Ha a kismagasságú repülésekre veszélyes jelenség szerepelt a GAMET területi előrejelzésben, és az előre jelzett jelenség nem fordul elő, vagy már nincs előrejelezve, egy GAMET AMD-t kell kiadni, amely csak a szóbanforgó időjárás elemet módosítja. Megjegyzés. – A kismagasságú repülésekre veszélyes időjárás jelenségekre vonatkozó körzeti előrejelzést módosító AIRMET információ kiadását érintő előírások a 6. Függelékben találhatók. 4.3 Kismagasságú repülésekre vonatkozó, térkép formájú körzeti előrejelzések tartalma 4.3.1 Amikor kismagasságú repüléseket érintő körzeti előrejelzésekhez térkép formát használnak, a magassági szél és magaslégköri hőmérséklet előrejelzéseket egymástól nem több, mint 500 km (300 tengeri mérföld) távolságra lévő pontokra és legalább a következő tengerszint feletti magasságokra: 600, 1500 és 3000 m (2000, 5000 és 10000 láb, és 4500 m(15000 láb) hegyes területeken. 4.3.2 Amikor kismagasságú repüléseket érintő körzeti előrejelzésekhez térkép formát használnak, a SIGWX jelenségekre vonatkozó előrejelzést alacsonyszintű SIGWX előrejelzésként kell kiadni a 100-as repülési magasságszint (vagy 150-es magasságszint hegyes területeken, vagy ahol szükséges, ennél magasabb) alatti repülési szintekre. Alacsonyszintű SIGWX előrejelzéseknek a következő tételeket kell tartalmazniuk:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes